Asbjørn Aarseth

Asbjørn Kristen Aarseth (født 21. oktober 1935, død 31. august 2009) var en norsk professor i nordisk litteratur ved Universitetet i Bergen.

Aarseth tok magistergraden ved Universitetet i Bergen i 1963. I studieårene i USA ble Asbjørn Aarseth inspirert av nykritikken, og var en av retningens ivrigste talsmenn her hjemme. I de senere år var han mer opptatt av hermeneutikken, som hos ham gjerne dannet utgangspunkt for nyskapende innspill i de forskjelligste studier av litteraturhistorie.

I 1967 var Aarseth den første som fikk fast stilling i faget allmenn litteraturvitenskap ved Universitetet i Bergen. Også som faglitterær forfatter gjorde Aarseth en innsats. Lyriske strukturer (1968), som han skrev sammen med kollega Atle Kittang, og Episke strukturer (1979), er eksempler som mange studenter opp gjennom årene har fått stifte nærmere bekjentskap med.

Sin interesse for allmenne og teoretiske problemstillinger tok han med seg da han i 1985 ble kalt til professor i nordisk litteratur samme sted. Han ble også professor II ved NTNU i Trondheim og ved Senter for Ibsen-studier. Dessuten var han i mange år redaktør for litteraturtidsskriftet Edda. Innenfor hans faglige forfatterskap, er tyngdepunktet først og fremst de tallrike studiene innenfor Ibsens dramatikk, og på dette feltet pleiet han et stort internasjonalt nettverk av Ibsenforskere. Mot slutten av karrieren fikk han anledning til å rendyrke sine Ibsen-interesser, da han av professor Vigdis Ystad ble trukket inn i arbeidet med den vitenskapelige, tekstkritiske kommentarutgaven av Henrik Ibsens skrifter. Innenfor prosjektet fikk ble han en av hovedredaktørene i arbeidet. Innsatsen for Henrik Ibsen fortsatte etter at han gikk av med pensjon, og han fulgte nesten helt til veis ende ved å være den som mottok og ordnet kommentarer til det avsluttende variabindet.

 Selektiv bibliografi 
 (Sm.m. Atle Kittang): Lyriske strukturer. Innføring i diktanalyse. U-bøkene. Universitetsforlaget. Oslo 1968. 291 s. [4. utgave. Oslo 1998. Revidert og utvidet til 336 s.]
 (red): Den Nationale Scene 1901 – 31. Gyldendal Norsk Forlag. Oslo 1969. 499 s.
 (Red. sm.m. Eiliv Eide og Atle Kittang): Teorier om diktekunsten. Fra Platon til Goldmann. Universitetsforlaget. Bergen/Oslo/Tromsø 1970. 281 s.
 Dyret i mennesket. Et bidrag til tolkningen av Henrik Ibsens «Peer Gynt». Universitetsforlaget. Bergen 1975. 291 s.
 (Red. sm.m. Harald Noreng, Knut Nygaard og Leif Longum): Contemporary approaches to Ibsen. Reports from the Third International Ibsen Seminar, Bergen 1975. Universitetsforlaget. Oslo/Bergen/Tromsø 1977. 263 s.
 Episke strukturer: innføring i anvendt fortellingsteori. Universitetsforlaget. Oslo 1979.
 (Sm.m. Atle Kittang): Hermeneutikk og litteratur. 1979. 198 s.
 (Red. sm.m. Eiliv Eide og Atle Kittang): Europeisk litteraturteori. Fra antikken til 1900. Universitetsforlaget AS. Bergen 1986. 301 s.
 Peer Gynt. Kommentarutgave. Universitetsforlaget. Oslo 1993.
 (Red. sm.m. Øivind Andersen): Antikken i norsk litteratur. En artikkelsamling. Skrifter utgitt av Det norske institutt i Athen. Bind 4. Bergen 1993. ISBN 82-90500-14-9
 Ibsens samtidsskuespill. En studie i glasskapets dramaturgi. Universitetsforlaget. Oslo 1999. 375 s. ISBN 82-00-12965-9
 (Red. sm.m. Pål Bjørby og Alvhild Dvergsdal): Eit ord – ein stein. Studiar i nynorsk skriftliv. Alvheim og Eide. Akademisk Forlag. Bergen 2000. 524 s. ISBN 82-90359-63-2
 (Red. sm.m. Pål Bjørby): Proceedings. IX International Ibsen Conference Bergen 5-10 June 2000. Alvheim og Eide. Akademisk Forlag. Bergen 2001. 524 s.
 (Red. sm.m. Eiliv Eide og Atle Kittang): Klassisk litteraturteori. En antologi. Universitetsforlaget. Oslo 2007. ISBN 97882-150100-21

 Festskrift 
 Atle Kittang og Idar Stegane (red): Ord om ordkunst. Til Asbjørn Aarseth på 60-årsdagen. Bergen 1996. ISBN 82-90500-26-2.

 Artikler 
 «Forskyvinger i romantikkbegrepets funksjon – med særlig hensyn til norsk og nordisk litteraturhistorie». I: Litteraturkritik & Romantikstudier – Skriftrække 15. Odense Universitet. Odense. U.år. 19 s.
 «Forord» + «Antikke reflekser i Wergelands og Welhavens diktning». I: Øivind Andersen og Asbjørn Aarseth (red): Antikken i norsk litteratur. En artikkelsamling. Skrifter utgitt av Det norske institutt i Athen. Bind 4. Bergen 1993.
 «Johan Fjord Jensen og Norge». I: Bue og bølge. Festskrift til Johan Fjord Jensen. Red. Jens Hougaard, Niels Ole Finnemann, Finn Stein Larsen, Hans Fink. Aarhus Universitetsforlag 48 – 63 Århus 1999. ISBN 87-7288-756-7
 «Le dramaturge en tant qu’historien de la civilisation: Empereur et Galiléen. Europe». I: Revue littéraire mensuelle. 77: 4, 70 – 82 1999. ISSN 0014-2751
 «Marie Lund: Novellen. Struktur, historie og analyse». I: Edda. Nordisk tidsskrift for litteraturforskning. 99: 1, 79 – 80 1999. ISSN 0013-0818
 «Om strev og strategiar i litterært nynorsk». I: Pål Bjørby, Alvhild Dvergsdal og Asbjørn Aarseth (red): Eit ord – ein stein. Studiar i nynorsk skriftliv. Alvheim og Eide. Akademisk Forlag. Bergen 2000.

 Eksterne lenker 

 Ibsens bruk av glasshus i samtidsskuespillene.
 Gåtene i Ibsens Peer Gynt

Kategori:Norske litteraturprofessorer
Kategori:Professorer ved Universitetet i Bergen
Kategori:Personer fra Oslo
Kategori:Medlemmer av Det Norske Videnskaps-Akademi
Kategori:Fødsler i 1935
Kategori:Dødsfall i 2009
Kategori:Ibsenforskere